GiliGold/VAD_KnessetCorpus huggingface dataset:
כרמל שאמה-הכהן: חברה שרוצה לסכם עם הצרכן שההודעה תהיה רק שנה, נוכל לסכם את זה.
הילה דוידוביץ-בלומנטל: אפשר גם פחות.
חגי דורון: אם תכתבו עד שנתיים, אז הצרכן יכול לתת הודעה של שנה.
חגי דורון: זה לא נכון לכתוב את זה בחוק.
חגי דורון: העוסק תמיד יכול להתנות על הוראות החוק לטובת הצרכנים.
חגי דורון: זה לא מונע ממנו אף-פעם להציע חוזים טובים יותר.
חגי דורון: אם תכתבו עד שנתיים, אתם פתחתם - - -
כרמל שאמה-הכהן: היועצת המשפטית תעגן את העיקרון שאנחנו סיכמנו.
יואל חסון: בנוסח שהסכמנו, גברתי.
יואל חסון: בכוונת המחוקק, לא - - -
כרמל שאמה-הכהן: נוסח שלא מגביל להסכים על פחות משנתיים.
כרמל שאמה-הכהן: זה הנוסח שצריך להיות.
חנה וינשטוק-טירי: מה לגבי המקרים הסוציאליים ופטירת הצרכן?
חנה וינשטוק-טירי: נותרנו - - - אותו דבר.
יואל חסון: אז אני רוצה להגיד.
יואל חסון: אני יכול להגיד?
כרמל שאמה-הכהן: כן, נו תגיד.
חנה וינשטוק-טירי: לא קיבלנו את המסמך, ואין שום הוראה בחוק.
יואל חסון: המשא-ומתן והמסמך שאני קיבלתי מידי "קלאב-הוטל", הוא מסמך וולונטארי.
יואל חסון: מסמך שאני לחלקו בכלל לא מסכים.
יואל חסון: בינתיים, אנחנו בהתדיינות בנושא של כמות האנשים.
יואל חסון: אנחנו גם בהתדיינות בנושא מועד התקופה – הם רצו מועד של עד סוף 13, אני לא מסכים לזה.
יואל חסון: יש את כל השאלות האלה.
יואל חסון: אנחנו הבנו שאי-אפשר להכניס את זה לחקיקה.
יואל חסון: אם אתה יכול, את הנייר להכניס לחקיקה, תכניס אותו לחקיקה.
יואל חסון: אין לי שום בעיה.
יואל חסון: לדעתי, אנחנו לא מסוגלים בלוח-הזמנים להכניס אותו לחקיקה.
חנה וינשטוק-טירי: אבל אי-אפשר לכתוב לפחות הוראה לגבי פטירה שברגע שצרכן – מי שחתום על החוזה – נפטר, החוזה בטל.
חנה וינשטוק-טירי: זה לא עובר ליורשים.
חנה וינשטוק-טירי: היום החוזים האלה קושרים גם את היורשים.
יואל חסון: אין לי התנגדות לזה.
חנה וינשטוק-טירי: זו הוראה מאוד פשוטה.
כרמל שאמה-הכהן: שאדם נפטר.
חנה וינשטוק-טירי: אז החוזה בטל.
חנה וינשטוק-טירי: החוזה בטל.
חנה וינשטוק-טירי: זה לא עובר בירושה.
יואל חסון: לי אין התנגדות לדבר הזה.
אתי בנדלר: בטל או שניתן לביטול על-ידי יורשיו.
חנה וינשטוק-טירי: ניתן לביטול.
כרמל שאמה-הכהן: ניתן לביטול.
אתי בנדלר: ניתן לביטול.
חנה וינשטוק-טירי: אם הם בוחרים להמשיך, בסדר.
חנה וינשטוק-טירי: אבל ניתן לביטול?
כרמל שאמה-הכהן: אני בעד הסעיף הזה.
יואל חסון: אני גם בעד.
יואל חסון: אין לי התנגדות.
ניצן חרותי: אז אם הנושא הסוציאלי לא קיים בחוק - - -
יואל חסון: בחוק הוא לא קיים.
ניצן חרותי: הוא לא קיים בחוק.
ניצן חרותי: ואנחנו מדברים פה על 2013 כחובה לשלם, ועל עוד 2,500 שקל – מה עשינו?
ניצן חרותי: אנחנו הרענו את התנאים של בעלי היחידות דהיום.
ניצן חרותי: פשוט הרענו את התנאים שלהם.
ניצן חרותי: לא עשינו להם יותר טוב.
ניצן חרותי: חבר הכנסת חסון, אתה עושה עכשיו רע לבעלי היחידות.
ניצן חרותי: זה מה שאתה עושה.
ניצן חרותי: אני נורא מצטער.
ניצן חרותי: זה חוק נכה.
ניצן חרותי: זה חוק שאסור לו לעבור בכנסת.
ניצן חרותי: אי-אפשר להעביר כזה חוק.
ניצן חרותי: לא יכול להיות.
ניצן חרותי: אם 2013 נכלל בפנים, אני מצטער מאוד – זה לא חוק.
ניצן חרותי: זה נגד בעלי היחידות.
ניצן חרותי: והכנסת הזאת עושה רע ל-80,000 איש, לפחות, ועוד - - -
חגי דורון: הוא הסכים - - -.
חגי דורון: הוא הסכים לכל החוק.
ניצן חרותי: זה לא ייתכן שהחוק הזה יעבור בצורה הזו.
יואל חסון: אתה הסכמת אתמול לחוק, אני לא יודע מה קרה לך בלילה.
ניצן חרותי: לא, זה לא סוכם.
ניצן חרותי: לא סוכם.
יואל חסון: אני לא יודע מה קרה לך בלילה.
יואל חסון: אתה הסכמת אתמול לחוק.
חגי דורון: עם ה-5,000 שקל וה-2,500.
יואל חסון: אבל מה לעשות?
יואל חסון: אז מה לעשות?
ניצן חרותי: תסלח לי.
אמיר שפיצר: הייתה התחייבות, ודובר שזה ידובר לאחר-מכן.
ניצן חרותי: אמרו שידובר לאחר-מכן.
כרמל שאמה-הכהן: - - - הסעיף של הפטירה.
כרמל שאמה-הכהן: חברים, תנו לנו לסיים.
כרמל שאמה-הכהן: רגע, תנו לה לסיים את הסעיף.
כרמל שאמה-הכהן: אנחנו מצביעים על הסעיף של השחרור.
יואל חסון: כן, אבל לפני זה יש לי הערה ליועצת המשפטית.
יואל חסון: גברתי, היועצת המשפטית, אנחנו הצבענו עכשיו על הנוסח שהקראנו אתמול לפרוטוקול, בלי נושא ההשבה.
יואל חסון: חשוב שנדבק בנוסח שאישרנו.
יואל חסון: שלא יהיו פה עכשיו שינויים בנוסח, אוקיי?
יואל חסון: הסכמנו עליו וקראנו אותו.
יואל חסון: כי אני לא יודע מה יש ברשימות שלך.
יואל חסון: את בטח מבינה אותם היטב.
אתי בנדלר: אז אני אגיד לאדוני מה כתבתי בנוסח שלי.
אתי בנדלר: כתבתי: הנוסח בתוספת הרביעית יתייחס לעסקה לרכישת יחידות נופש.
אתי בנדלר: תימסר הודעת ביטול בכתב.
אתי בנדלר: והביטול ייכנס לתוקפו שנתיים מתום השנה שבה ניתנה ההודעה.
אתי בנדלר: בסוגריים – לוודא שאין בכך כדי להגביל את הצדדים להסכים על - - - ביטול קצרה יותר.
אתי בנדלר: דהיינו, אם החוק מאפשר לי, ואני חושבת שהוא מאפשר לי, להסכים על תקופת ביטול קצרה יותר, אז זה בסדר.
אתי בנדלר: אם לא, אני אכניס את זה לתוך התוספת הרביעית.
אתי בנדלר: זו הייתה ההנחיה של היושב-ראש, כך הבנתי, כחלק מההצבעה.
יואל חסון: אני לא הבנתי את זה.
יואל חסון: לא הבנתי את זה.
כרמל שאמה-הכהן: שֶמָה?
יואל חסון: אנחנו אומרים היום: צריך לתת הודעה מראש לשנה, נכון?
יואל חסון: הודעה מראש לשנה.
יואל חסון: ואז, בתוך שנתיים הביטול נכנס לתוקף, נכון?
אתי בנדלר: הביטול ייכנס לתוקפו - - -
כרמל שאמה-הכהן: חבר הכנסת חסון, מה הבעיה?
כרמל שאמה-הכהן: לא הבנתי מה הבעיה.
יואל חסון: כי אני לא מבין את הנוסח שהיא מקריאה.
יואל חסון: אני הצבעתי, ואני רוצה לדעת שאני מבין.
אתי בנדלר: השאלה היא אם לכתוב: לא יאוחר משנתיים מתום השנה שבה ניתנה הודעת הביטול - -
לאה ורון: לגבי התקשרויות חדשות.
יואל חסון: חדשות.
אתי בנדלר: - - או למחוק את המילים: - - -.
אתי בנדלר: כי בהתאם להערתה של הגברת גוטל, הייתה הערה: תנו לנו אפשרות, לצדדים שמסכימים לכך, להסכים על תקופת ביטול קצרה יותר.
כרמל שאמה-הכהן: זה יעוגן.
אתי בנדלר: אז זו המחלוקת כרגע.
כרמל שאמה-הכהן: אין שום מחלוקת.
חגי דורון: אבל לא יאוחר, זה נותן - - -
יואל חסון: אני לא מבין - - -
כרמל שאמה-הכהן: ירצו לסכם שנה, אתה רוצה למנוע את זה מהם?
כרמל שאמה-הכהן: אז זה מה שהיא תנסח.
יואל חסון: אבל אם יש ביטול חד-צדדי מצד העניין, זה - - -
כרמל שאמה-הכהן: נו, אמרנו.
כרמל שאמה-הכהן: אם יש הסכמה על פחות.
יואל חסון: כן?
חגי דורון: אם אפשר רק להבין מה נאמר לגבי הפטירה.
חגי דורון: אם יש פה עוד איזה - - -
אתי בנדלר: לא, זה שנתיים מתום השנה.
אתי בנדלר: זה שנתיים מתום השנה שבה ניתנה ההודעה.
אהוד פלג: רגע, מה תנאי ההשבה?
אהוד פלג: מה תנאי ההשבה?
יואל חסון: - - -.
יואל חסון: לא התייחסנו להשבה.
אתי בנדלר: החוק לא יתייחס להשבה.
כרמל שאמה-הכהן: מספיק עם שאלות.
אתי בנדלר: הלאה.
יואל חסון: הערה לפרוטוקול שחשוב לי להגיד.
אהוד פלג: אבל משאירים את הצדדים בצורה לא מאוזנת.
אהוד פלג: הצרכן לא יוכל לעמוד - - -
כרמל שאמה-הכהן: יקירי, בפעם הבאה תביא לפה יותר חברי כנסת שיצביעו.
כרמל שאמה-הכהן: לא היה מי שיצביע.
יואל חסון: אני רוצה לומר דבר נוסף לפרוטוקול: בכוונתי להמשיך במשא-ומתן ולייצר נייר שיטפל בבעיות הסוציאליות, ויפתור במנגנון ראוי ומכובד את הבעיות הסוציאליות של בעלי היחידות.
לאה ורון: אבל אפילו בהתחייבות שלהם להעביר את המסמך הם לא עמדו.
כרמל שאמה-הכהן: טוב, חברים, עזבו את זה.
ניצן חרותי: כמו שלא עמדו אף-פעם.
ניצן חרותי: זה בדיוק מה שקורה.
אתי בנדלר: עכשיו, אני - - - שהוועדה רוצה להצביע על הוספת סעיף או הוראה לגבי חוזה עבר, לפיה במקרה של פטירת הצרכן יהיו יורשיו רשאים להודיע על ביטול החוזה.
אתי בנדלר: ובמקרה זה, הביטול ייכנס לתוקפו מיד, ללא תשלום דמי-אחזקה וללא תשלום כלשהו.
חגי דורון: זה לגבי העבר?
יואל חסון: לא, הם הציעו משהו אחר: הם הציעו שברגע שהנפטר - - -
ניצן חרותי: ברגע שהנפטר - - -
יואל חסון: הם הציעו משהו אחר: הם הציעו שברגע שאדם נפטר, אין העברה ליורשים.
יואל חסון: זו ההצעה שהם הציעו.
כרמל שאמה-הכהן: לא, לא, לא, לא.
כרמל שאמה-הכהן: חבר הכנסת חסון, מה עובר עליך, תגיד לי.
יואל חסון: אבל זה מה שהם הציעו.
כרמל שאמה-הכהן: הם לא הציעו את זה.
אתי בנדלר: מה פתאום.
אתי בנדלר: זאת אומרת, אתה רוצה ש"קלאב הוטל" תוכל להודיע על ביטול החוזה באופן חד צדדי?
אתי בנדלר: היא תסכים - - -
יואל חסון: אבל הייתה - - - זה לא משנה כבר.
כרמל שאמה-הכהן: היורשים ירצו, יודיעו על ביטול.
יואל חסון: זה לא משנה כבר.
אדיר ענבר: אבל תוך כמה זמן יודיעו?
אדיר ענבר: 15 שנה - - -
חגי דורון: במיידי, בלי שום תשלום, - - - פתאום מבטלים חוזה כי אדם נפטר?
אתי בנדלר: והחוזה יתבטל בתום שנה - - -
חגי דורון: ומה עם דמי-ביטול?
כרמל שאמה-הכהן: תוך שנה, כי יש אנשים שנהוג שבשנת אבל הם לא עושים שום פוזיציה.
חגי דורון: זה בסדר.
חגי דורון: אבל - - -
כרמל שאמה-הכהן: אז תוך שנה.
כרמל שאמה-הכהן: תום - - -
ניצן חרותי: אבל לא יצטרכו לשלם כלום.
חגי דורון: למה הם לא צריכים לשלם כלום?
חגי דורון: מה ההבדל?
חגי דורון: בגלל שאדם נפטר או בגלל שאדם סתם רצה - - -
ניצן חרותי: משום שזה לא שלו.
ניצן חרותי: זה היה של הוריו.
חגי דורון: אני לא מדבר עם אדוני.
ניצן חרותי: אבל אני מדבר.
ניצן חרותי: אבל אני מדבר, מה לעשות.
ביתיה גוטל: - - - את הכסף מאבא שלו עבור היחידה, ולו אין כסף להחזיר את זה.
חגי דורון: אנחנו מתערבים שוב בחוזי העבר.
חגי דורון: אנחנו משנים את חוזי העבר.
כרמל שאמה-הכהן: הם לא יצטרכו לשלם באותה שנה שום-דבר.
ניצן חרותי: יפה.
חגי דורון: אתם שוב עושים - - - מהעבר.
ביתיה גוטל: תגיד לי, 999 שנים אתה תגבה תשלום מהיורשים?
ניצן חרותי: גם את היורשים הוא רוצה להכניס בפנים.
ניצן חרותי: הצבעה בעד ההצעה – 2 נגד – אין נמנעים – אין ההצעה נתקבלה.
כרמל שאמה-הכהן: על סדר היום: ישיבת מעקב בנושא יישום התיקון לחוק משק החשמל בנושא הפחתת תשלומים לזכאים.
כרמל שאמה-הכהן: ועדת הכלכלה הכניסה תיקון לחוק החשמל בדבר זכאות של קבוצות נוספות להנחה של 50% במכסת 400 קילו ואט שעה חשמל.
כרמל שאמה-הכהן: ההנחה אמורה להיות אוטומטית.
כרמל שאמה-הכהן: כלומר, הזכאי לא אמור לבקש אותה אלא קובץ של האוכלוסיות המוגדרות, שאלה קשישים סיעודיים, ילדים נכים, משפחות חד הוריות מרובות ילדים, הנתונים אמורים לעבור באופן אוטומטי לרשות החשמל וההצלבה היא אוטומטית.
כרמל שאמה-הכהן: אני רוצה לדעת האם הנתונים עברו?
אורנה גולן: לא, טרם.
אורנה גולן: אנחנו מחכים לנתונים מביטוח לאומי.
כרמל שאמה-הכהן: ביטוח לאומי, בבקשה.
חוה ליברמן: אני מאגף המחשוב בביטוח לאומי.
חוה ליברמן: ביום רביעי השבוע אנחנו מתכוונים להעביר לחברת החשמל את הקובץ שמכיל את אוכלוסיית החולים הסיעודיים, ילדים נכים ומקבלי שירותים מיוחדים.
חוה ליברמן: בשבועיים שלאחר מכן אנחנו נשלח מכתבים לאוכלוסיות הנוספות, שזה מקבלות מזונות והבטחת הכנסה, חד הוריות עם 4 ילדים ומעלה.
חוה ליברמן: התהליך יימשך בשבועיים שלאחר מכן.
כרמל שאמה-הכהן: למה נדרשים המכתבים?
חוה ליברמן: לצורך הסכמה שלהם להעברת הנתונים.
חוה ליברמן: לפי התקנות, אנחנו לא יכולים להעביר את המידע ללא ההסכמה של האנשים.
חוה ליברמן: יש לנו תהליך שאנחנו שולחים מכתב לכל אחד שזכאי להנחה.
חוה ליברמן: אם הוא לא יתנגד במשך חודש, אז אנחנו מעבירים את המידע לחברת החשמל.
כרמל שאמה-הכהן: הנתונים של איזה קבוצות יעברו ביום רביעי?
חוה ליברמן: של מקבלי סיעוד, שירותים מיוחדים וילד נכה.
כרמל שאמה-הכהן: על כמה אנשים מדובר?
חוה ליברמן: בערך 60,000 איש.
חוה ליברמן: מעל 22,000 סיעוד, 16,000 ילד נכה, ושירותים מיוחדים 18,500.
כרמל שאמה-הכהן: זה די הרוב ממה שהחלטנו, נכון?
כרמל שאמה-הכהן: מישהו זוכר את המספר הכללי?
כרמל שאמה-הכהן: אה, זה 65,000 אבל לא כולם בעלי חשבונות חשמל.
חוה ליברמן: כדי לסייע לחברת חשמל למצות את הזכויות של כולם, הוספנו את נתוני הכתובת של האנשים.
חוה ליברמן: אנחנו גם עוזרים להם בנושא הזה.
חוה ליברמן: קיבלנו מהם קבצים של חריגים ואנחנו מנסים לעזור להם כדי למצות את הזכויות של כולם.
כרמל שאמה-הכהן: רשות המים פרסמה בשעתו פרסומים פומביים בעיתונות הכתובה לגבי הכללים למתן הנחה והזכות לקבל הנחה לגבי מים.
כרמל שאמה-הכהן: אני חושב שאותו דבר נכון שתעשו בפרסום בנושא הזה.
כרמל שאמה-הכהן: יתכן ויש אנשים שתעודת הזהות שלהם לא מעודכנת בחברת החשמל או שהחשבון לא על שמם.
כרמל שאמה-הכהן: הם יפלו בין הכיסאות.
מירב יוסף: לגבי העניין של הפרסום, קיבלת מייל ביום חמישי.
כרמל שאמה-הכהן: טרם ראיתיו.
מירב יוסף: לגבי הפרסום, חברת חשמל פרסמה בחשבונות יוני-יולי את כל העניין הזה של ההנחות כך שכל צרכני משק החשמל, מבחינת המידע שלהם לגבי ההנחות והאפשרות לקבל, קיבלו את המידע.
מירב יוסף: אם אנחנו עושים השוואה בין רשות המים לרשות החשמל, אז בנושא של ההנחות, הסמכות לקבוע מי מקבלים את הנחות לא נתונה לנו כרשות אלא למשרד התשתיות.
כרמל שאמה-הכהן: חשוב שהציבור יידע.
מירב יוסף: לכן, מבחינת הפרסום בעיתון, לא אנחנו יכולים לפרסם.
מירב יוסף: הפרסום צריך לצאת דרך משרד התשתיות.
מירב יוסף: אבל, עדיין, חשבנו שזה יהיה נכון - - -
כרמל שאמה-הכהן: אני חושב שרשות המים היתה חתומה על הפרסום.
מירב יוסף: אבל אני אומרת שזה לא אותו דבר כמו בחשמל כי בחשמל הסמכויות שונות.
מירב יוסף: לכן, לא יכולנו לקחת על זה קרדיט.
מירב יוסף: ביקשנו מחברת החשמל ואכן הם פעלו ועשו, דרך חשבונות החשמל, ששם זאת הסמכות שלנו.
כרמל שאמה-הכהן: אני קיבלתי חשבון ואני לא זוכר דבר כזה.
מירב יוסף: שלחנו לך דוגמה.
כרמל שאמה-הכהן: אני חושב שהאפקט של פרסום פומבי ביחס לעלות שלו הוא כדאי.
כרמל שאמה-הכהן: במיוחד, אם אנשים זכאים והם לא יקבלו רק מחוסר ידיעה טכנית.
כרמל שאמה-הכהן: למשל, אם חשבון החשמל לא רשום על שמם, מספר תעודת הזהות לא הוצלבה וכדומה ואז הם יתפספסו.
כרמל שאמה-הכהן: ראיתי שרשות המים עשו את זה.
כרמל שאמה-הכהן: אנחנו רוצים שקיפות, אין שום בעיה.
כרמל שאמה-הכהן: יחס לכסף שאנחנו מדברים, זה בטל בשישים.
מירב יוסף: זה לא עניין של כסף.
כרמל שאמה-הכהן: אז מה הבעיה להגיד שמשרד האנרגיה והמים מודיע לציבור, או, רשות החשמל מודיעה.
כרמל שאמה-הכהן: ועדת הכלכלה לא יכולה לעשות את זה.
כרמל שאמה-הכהן: דעו שאם אתם שייכים לאחת מהקבוצות האלה, בתנאי שהחשבון רשום על שמכם, אתם תקבלו את ההטבה אוטומטית.
כרמל שאמה-הכהן: צריך לעודד את הציבור למצות את הזכויות שלו.
כרמל שאמה-הכהן: זאת דעתי וכך אני חושב שצריך ללכת בעניין הזה.
דורון יהודה: נכי צה"ל לא נכללים בתוך המסגרת?
כרמל שאמה-הכהן: אחרי שכבר החלטנו, פנה אלי יו"ר מחוז תל-אביב של ארגון נכי צה"ל.
כרמל שאמה-הכהן: אנחנו תיאמנו בינינו שבפעם הבאה כשייפתח הנושא לדיון לראות איך דואגים לנושא הזה.
אורנה גולן: אני רוצה להוסיף שעדיין יש את החיילים הבודדים.
אורנה גולן: עדיין אנחנו צריכים לקבל מהצבא.
אלי תירוש כהן: לגבי העיוורים.
אלי תירוש כהן: ישנה בעיה שמספר העיוורים שרשומים במוסד לביטוח הלאומי הוא לא מלא.
אלי תירוש כהן: לכן, היינו מבקשים שאת ההנחה יקבלו כל בעלי תעודת העיוור שמונפקת על-ידי משרד העבודה והרווחה.
אלי תירוש כהן: בסופו של דבר לא כולם מקבלים, גם כאלה שמגיע להם על-פי החוק.
אלי תירוש כהן: אתה יכול לבדוק את זה, גם מבקר המדינה דיבר על כך.
אלי תירוש כהן: לכן, לדעתנו, הדבר הנכון הוא לתת לאנשים בעלי תעודות עיוור ואת הרשימות לקבל ממשרד הרווחה.
כרמל שאמה-הכהן: אדוני, הדיון הזה מצומצם.
כרמל שאמה-הכהן: ההחלטה מי יקבל נקבעה כבר לפני 8 חודשים.
כרמל שאמה-הכהן: הסמכות כרגע בחוק היא לתת למי שקבוע כרגע בחוק כזכאי.
כרמל שאמה-הכהן: לגבי הרחבה של קבוצות נוספות, הוספת קבוצות, זה לא במסגרת הדיון הזה.
כרמל שאמה-הכהן: אין לנו סמכות לעשות את זה כי אין לנו כרגע חקיקה.
כרמל שאמה-הכהן: אנחנו רק בדיון מעקב על יישום של הוראות חוק שקבענו בעבר.
כרמל שאמה-הכהן: בטוח שאוכלוסיית העיוורים תטען את הטענות שלה בפעם הבאה אם הנושא הזה ייפתח לדיון.
כרמל שאמה-הכהן: כנראה שזה יהיה רק בכנסת הבאה.
כרמל שאמה-הכהן: אם אני אהיה פה או מישהו אחר, אני בטוח שיהיה עם אוזן קשבת לצרכים של האוכלוסייה הזאת.
כרמל שאמה-הכהן: אני לא יודע מי יהיה פה ומה הוא יחשוב, אבל נשמע לי הגיוני לדון בזה.
כרמל שאמה-הכהן: אין לנו כרגע אפשרות.
כרמל שאמה-הכהן: גם אם כולנו בחדר מסכימים, אין לנו סמכות לוועדה להוסיף ולו אדם אחד.
אביאל קוביסי: יש משפחות חד הוריות שבמסגרת הבעיות הכלכליות שלהם יש להם מונה שהוא בהטענה אישית.
אביאל קוביסי: כלומר, הם משלמים במזומן ומטעינים.
אביאל קוביסי: איך ההנחה שלהם תבוא לידי ביטוי ברגע שזה יהיה בר ביצוע.
אביאל קוביסי: לא מגיע אליהם חשבון פר שימוש.
אביאל קוביסי: הם כל פעם מטעינים את המונה.
אביאל קוביסי: מסיבות כלכליות הם קיבלו מונה והם מטעינים סכום קצוב.
אביאל קוביסי: אם הם מקבלים הנחה, איך יוכלו לקרוא את זה במערכת?
אורנה גולן: אין עם זה בעיה.
אורנה גולן: חברת החשמל מתמודדת גם עם המונה.
אורנה גולן: הרי הרשימות מגיעות מביטוח לאומי בתור קבצים ואנחנו יודעים להתמודד עם זה.
כרמל שאמה-הכהן: יש מענה.
כרמל שאמה-הכהן: אם תרגיש שאין מענה, תטען.
כרמל שאמה-הכהן: משרד הביטחון וצה"ל נמצאים?
כרמל שאמה-הכהן: אינם.
לאה ורון: הם הוזמנו וקיווינו שאכן יגיעו.
כרמל שאמה-הכהן: לא מגיעים או שיגיעו באיחור?
לאה ורון: רשומה לי זורע, עוזרת מדור תנאי שירות ורווחה במשרד הביטחון.
כרמל שאמה-הכהן: זה נחמד שלכנסת יותר אכפת מהחיילים הבודדים מאשר למדור תנאי שירות ולחימה.
כרמל שאמה-הכהן: היא אמרה שהיא תאחר.
לאה ורון: אני יודעת שהיא תאחר אבל הישיבה היתה אמורה להיות ב-9:00.
כרמל שאמה-הכהן: בין היתר החוק מדבר על מתן הנחה לחיילים בודדים שמקבהלים סיוע בשכר דירה.
כרמל שאמה-הכהן: אם צה"ל לא יעביר את הקובץ לא תהיה להם הנחה.
כרמל שאמה-הכהן: אני מבין שכרגע אין לנו עם מי לדבר אלא רק איתה.
לאה ורון: כן, היא הנציגה.
לאה ורון: אנחנו נצטרך לברר את זה אחרי הישיבה.
כרמל שאמה-הכהן: לגבי ההתחייבות של משרד הרווחה, נוכל לקבל ישיבת מעקב?
כרמל שאמה-הכהן: אנחנו בפגרת בחירות והישיבות לא באותו קצב.
כרמל שאמה-הכהן: אנחנו פותחים את ישיבתה השלישית של ועדת הכלכלה.
כרמל שאמה-הכהן: על סדר-היום: הצעת חוק הגנת הצרכן (תיקון מס' 36) (ביטול עסקה לתקופה קצובה), התשע"ב-2012.
כרמל שאמה-הכהן: בדיון הקודם התקדמנו בנושא של שחרור הצרכנים מכבילה בנושא של מכוני הכושר ומכוני הספורט.
כרמל שאמה-הכהן: תכף נברר עם היועצת המשפטית מה אישרנו בנושא הזה.
כרמל שאמה-הכהן: אחרי זה יש את הנושא של יחידות הנופש והסעיף שמתייחס לחוזי עבר, כל מה שקשור לפרשת קלאב הוטל.
כרמל שאמה-הכהן: יש לנו גם את התחום של הספקת המים המינראלים.
אתי בנדלר: זה מופיע, אבל לא דנו בזה.
אתי בנדלר: אדוני, גם בנושא מועדוני הכושר הדיונים היו דיונים כלליים.
אתי בנדלר: בעצם, הדבר היחיד שהיתה לגביו הצבעה זה סעיף קטן א' האומר: "צרכן רשאי בכל עת לבטל עסקה המנויה בתוספת הרביעית, ובלבד שהודיע על-כך מראש בתקופה הקבועה בתוספת לגבי אותה עסקה".
אתי בנדלר: זה הסעיף הקטן היחיד שהיתה הצבעה לגביו.
אתי בנדלר: לגבי כל יתר הנושאים - - -
כרמל שאמה-הכהן: לגבי ה-10% לא הצבענו?
אתי בנדלר: לא היו הצבעות.
אתי בנדלר: הועלו אופציות שונות אבל לא היו הצבעות.
חנה טירי וינשטוק: לא קיבלנו נוסח.
חנה טירי וינשטוק: עד לרגע זה ואנחנו לא יודעים בדיוק מה נוסח ההחלטות שהתקבלו.
אתי בנדלר: כידוע, הישיבה התקיימה אחרי יום כיפור ויום לפני היציאה לחופשת סוכות.
אתי בנדלר: לא עבדנו בתקופה הזאת, אני מתנצלת על-כך.
אתי בנדלר: ביום חמישי, כשחזרתי לעבודה היו לי ישיבות ואחר-הצהריים ישבנו להכין נוסח, כולל היום בבוקר.
אתי בנדלר: מה שהכנו יחולק לכם עכשיו וזאת טיוטה של טיוטה.
אתי בנדלר: זה כדי להביא לידי ביטוי את הדברים שעליהם דובר באותה ישיבה.
אתי בנדלר: לא הפצנו אותה כי זה הועבר לוועדה לפני רבע שעה בערך, כשסיימתי את העבודה.
אתי בנדלר: לכן אמרתי שזאת טיוטה של טיוטה.
אתי בנדלר: לא מהוקצעת, לא ברמה של נוסח שאפשר להניח אותו.
אתי בנדלר: ניסינו להביא בו לידי ביטוי את העקרונות עליהם דובר בוועדה.
אהוד פלג: אבקש לקבל עותק.
אתי בנדלר: אתה לא צריך לבקש, זה יחולק מייד.
כרמל שאמה-הכהן: איזה סעיפים נשארו?
אתי בנדלר: בעצם כל הסעיפים, אדוני, משום שחוץ מסעיף קטן א', הכול דובר ברמה של עקרונות.
אתי בנדלר: הוחלפו דעות, הושמעו הערות אבל בעצם לא התקבלו החלטות לגבי אף סעיף.
כרמל שאמה-הכהן: אנחנו התכנסנו לכיוון של 10% הבדל בין מנוי שנתי למנוי חודשי מקסימאלי.
לאה ורון: יש פה פנייה של עו"ד דוד ביטון שמייצג את רשת מועדוני הכושר ספייס.
לאה ורון: הוא נמצא פה?
דוד ביטון: כן.
לאה ורון: הוא התייחס להחלטות של הוועדה מהישיבה הקודמת.
לאה ורון: אולי תיתן לו להציג אותה?
דוד ביטון: במכתב שהעברתי אנחנו ציינו כמה נקודות.
דוד ביטון: ההתייחסות היא למי מפנה החוק?
דוד ביטון: מהו האופן בו צריכה לעבור הצעת החוק?
דוד ביטון: למי הוא ייגע ואת האחוזים.
דוד ביטון: חשוב לנו להדגיש שאין לנו התנגדות עקרונית לאפשרות למתן ביטול עסקה.
דוד ביטון: ההתנגדות שלנו והתהיות שלנו והתמיהות שלנו ממוקדמות בשאלות: במי יפגע החוק?
דוד ביטון: במי הוא ייגע, לצורך העניין?
דוד ביטון: איזו איפה ואיפה נעשתה פה בהבדל בין סטודיואים, קאנטרים, מכוני כושר, מכוני ספא, שבעצם הצעת החוק במתכונתה הנוכחית לא נוגעת בהם
כרמל שאמה-הכהן: במי הוא לא נוגע?
דוד ביטון: בקאנטרי, בסטודיואים.
כרמל שאמה-הכהן: מי אומר שזה לא נוגע בקאנטרי?
דוד ביטון: זה מה שהועבר.
כרמל שאמה-הכהן: אדוני מבין מה שהוא רוצה להבין.
אתי בנדלר: אני רוצה לומר בנושא הזה.
אתי בנדלר: כפי שאמרתי קודם, לא התקבלה אף החלטה בנושא הזה.
אתי בנדלר: היו חילופי דעות, כפי שאמרתי, והועלו רעיונות שונים ונשמעו הערות מצד משתתפים.
אתי בנדלר: הוועדה בהחלט לא הצביעה על הבחנה בין הסוגים השונים של המקומות שבהם נעשית פעילות גופנית, אם לקרוא לזה באופן כללי.
אתי בנדלר: ראיתי במכתבך אותו קראתי הבוקר, שאתה עושה הבחנה בין סטודיו, למכון כושר, לספא, קאנטרי קלאב ועוד.
אתי בנדלר: לא התקבלה שום החלטה בעניין הזה.
דוד ביטון: אולי אם היינו רואים את הטיוטה היינו יכולים קצת - - -
כרמל שאמה-הכהן: הבענו עמדה באופן ברור, שלא נחריג את הקאנטרי קלאבים.
כרמל שאמה-הכהן: אמרתי שאם יהיה רוב בוועדה שירצה להחריג, אני פשוט לא אעלה את החוק.
כרמל שאמה-הכהן: אני אישית לא אתן את ידי לאפליה בין הקאנטרי קלאבים ומכוני הכושר.
דוד ביטון: ןסטודיואים.
כרמל שאמה-הכהן: לגבי סטודיו אני לא יודע, זאת סוגיה שאני לא מכיר.
כרמל שאמה-הכהן: אני רואה זהות מלאה בין קאנטרי לבין מכוני כושר.
כרמל שאמה-הכהן: הקאנטרי מכילים בתוכם מכוני כושר, אז הסוגיה היא מאוד בעייתית בתחום של התחרות בין שני הענפים.
כרמל שאמה-הכהן: מישהו יגיד שסטודיו זה כמו חוג.
כרמל שאמה-הכהן: גם לנושא של החוגים התייחסנו ואולי הפיתרון הוא הפיתרון שמצוי בחוק לגבי חוגים.
דוד ביטון: קודם כל, אני שמח שעברנו איזה שלב.
דוד ביטון: לגבי הסטודיו.
דוד ביטון: ניקח לדוגמא מועדון שהפעילות שלו מרוכזת כולו בסטודיו, למשל, "סטודיו סי".
אתי בנדלר: אתה יכול להגדיר לצורך הדיון מה זה סטודיו?
אתי בנדלר: למה אתה מתכוון כשאתה מדבר על סטודיו?
דוד ביטון: זה מקום שבו מרוכזים חוגים בלבד: זומבה, פילאטיס, אירובי וכדומה.
אתי בנדלר: מקום שבו מרוכזים שיעורי פעילות גופנית?
דוד ביטון: כן, ללא מכשירים.
יואב סלע: באנגלית זה נקרא "group exercise", פעילות קבוצתית.
דוד ביטון: לצורך העניין, ישנם סטודיואים מיוחדים לפעילות הזאת, אבל מכוני הכושר, לכל הפחות 50% מהפעילות שלהם, מרכזת בתוכה פעילות בסטודיו.
דוד ביטון: זאת אומרת, המנויים בחדר הכושר מקבלים את האפשרות לקבל חוגים בסטודיו שנמצא ומצוי בחדר הכושר.
דוד ביטון: ככל שהחוק הזה לא יחול, יש יתרון בלתי הוגן לסטודיואים.
דוד ביטון: הרי גם מכון הכושר צריך לדעת כמה מתאמנים יהיו לו כדי לרכז כוח אדם שיהיה מתאים לספק את הביקוש לאותם חוגים לאותו חודש ולחודש הבא אחריו.
כרמל שאמה-הכהן: נדמה לי שכשמכון כושר נבנה, הוא קודם כל רושם אנשים?
כרמל שאמה-הכהן: אנשים נרשמו ל"הולמס פלייס" בעזריאלי לפני שהוא פעל?
קריאה: כן, כך זה עובד.
כרמל שאמה-הכהן: לפני שהוא חתם חוזה ונכנס להשקעה?
כרמל שאמה-הכהן: חברים, אל תספרו סיפורים.
כרמל שאמה-הכהן: אי-אפשר להירשם למשהו שאינו קיים.
כרמל שאמה-הכהן: הוא עושה Resale למשהו שכבר הוחלט להקים אותו.
כרמל שאמה-הכהן: אין קבלן שמוכר דירה למשהו שאין לו היתר בניה.
כרמל שאמה-הכהן: זה כבר את נקודת האל חזור.
כרמל שאמה-הכהן: כבר שכרת את המקום, כבר קנית את המכשירים.
כרמל שאמה-הכהן: אין מצב שמכון כושר – אגב, כל בית עסק.
כרמל שאמה-הכהן: אני לא מחכה שיירשמו אנשים לבית מלון ואז אני בונה את המלון.
כרמל שאמה-הכהן: אני בונה ומסת
כרמל שאמה-הכהן: מך על זה שיבואו אלי כי אני טוב, כי אני נותן שירות טוב במחיר טוב וכי אני יודע להתחרות.
כרמל שאמה-הכהן: אתם רוצים פטור מתחרות, זה מה שאתם רוצים.
קריאה: אנחנו רוצים להתחרות עם הסטודיואים.
כרמל שאמה-הכהן: זאת שאלה אחרת, לא דיברתי על זה.
כרמל שאמה-הכהן: דיברתי על העיקרון בכלל.
דוד ביטון: חשוב לציין שכמעט כל מועדון כושר שנפתח היום עושה presale חצי שנה מראש.
דוד ביטון: במסגרת ה-presale הוא יודע מה כוח האדם שהוא צריך להיערך אליו לחודשים שבאים אחריו.
דוד ביטון: הוא יודע לאיזה מכשירים הוא צריך להתחייב.
דוד ביטון: הוא יודע איזה מדריכים הוא צריך לשכור לצרכי העברת שיעורים בסטודיו.
דוד ביטון: זאת תכנית עסקית בסיסית של כל עסק בריא.
כרמל שאמה-הכהן: גם בבית קולנוע, אף אחד לא מבטיח לי שהמושבים יהיו מלאים.
כרמל שאמה-הכהן: אני לא קובע לצרכן שאם הוא רוצה לראות סרט אחד, אז הוא צריך לראות 30 סרטים במשך השנה.
יואב סלע: העלויות בהפעלת בית קולנוע והפעלת מכון כושר קצת שונות.
כרמל שאמה-הכהן: לדעתי העלויות בבית קולנוע כבדות יותר.
יואב סלע: אני מוכן להתחלף עכשיו.
כרמל שאמה-הכהן: אתה יודע כמה השקעה קבועה יש בבית קולנוע?
כרמל שאמה-הכהן: עלויות שוטפות אתה עוד יכול לצמצם ולהגמיש אותן.
כרמל שאמה-הכהן: העלויות הקבועות בבתי קולנוע, עם כל הציוד של הסאונד החדש – זה לא מה שהיה פעם, זאת לא המסרטה הישנה.
יואב סלע: היזמים משקיעים את זה.
כרמל שאמה-הכהן: מישהו שם את הכסף.
כרמל שאמה-הכהן: לי לא משנה.
כרמל שאמה-הכהן: אולי מאחוריך ישנו יזם אבל זה לא מעניין.
כרמל שאמה-הכהן: העניין הוא שיש השקעה.
כרמל שאמה-הכהן: בכל בית עסק יש השקעה בסיסית ואחרי זה השקעה שוטפת.
כרמל שאמה-הכהן: שום עסק לא אומר: קודם כל יש לי לקוחות ואחרי זה אני קם.
דוד ביטון: בבתי קולנוע ההשקעה היחידה והסיכון היחיד נופל על היזם של הקניון.
דוד ביטון: אני יכול להראות לך הרבה חוזים שנחתמו בחודש האחרון, אחד של "סינמה סיטי" והשני של "יס פלנט".
דוד ביטון: כל ההשקעה, כל האופציות וכל הסיכון נופל על היזמים שבונים את הקניון.
דוד ביטון: הסיכון של "סינמה סיטי" ו"יס פלנט" הוא אפסי.
כרמל שאמה-הכהן: זה לא משנה מי לוקח את הסיכון.
כרמל שאמה-הכהן: מישהו לקח סיכון.
דוד ביטון: בחדר כושר הסיכון נופל רק על - - -
קריאה: אדוני היושב ראש, הקאנטרי קלאב האחרון שנבנה היה לפני 20 שנה.
קריאה: אתה יודע למה?
קריאה: כי עשו תכניות עסקיות וניסו לבדוק מה נשאר בסופו של דבר.
קריאה: אף יזם פרטי לא ניגש.
קריאה: רק עיריות ומועצות מקומיות ניגשות לסיפור הזה.
קריאה: כנ"ל גם במכוני כושר, שזה חלום של הרבה אנשים להקים אותו.
קריאה: תראה כמה מהעסקים האלה התרסקו בשנים האחרונות והדוחות האלה מתפרסמים.
כרמל שאמה-הכהן: בכל ענף יש מתרסקים, יש קמים.
כרמל שאמה-הכהן: ענף שאין בו מתרסקים, הוא ענף לא טוב.
כרמל שאמה-הכהן: ענף שאין בו פשיטות רגל הוא ענף לא טוב.
כרמל שאמה-הכהן: זה אומר שאף אחד שם לא באמת מתחרה.
כרמל שאמה-הכהן: אין דבר כזה שבמהלך עסקים רגיל עסקים לא קורסים.
כרמל שאמה-הכהן: יש אחוז מסוים של קריסה.
כרמל שאמה-הכהן: אם כולם קורסים אז יש איזה כשל.
כרמל שאמה-הכהן: עסקים קורסים וקמים חדשים, כמו בחיים.
קריאה: אולי הרווח במקום כמו קאנטרי קלאב הם אפסיים.
קריאה: בריכות שחיה פועלות 5 חודשים בשנה.
כרמל שאמה-הכהן: אם הרווח הוא אפסי ואני נתתי לך 10% מראש ביד, אתה צריך להגיד תודה רבה.
כרמל שאמה-הכהן: תחליט, אם שולי הרווח שלך הוא אפסי ואני נותן לך 10% בלי לעבוד, נתתי לך את כל הרווח.
דוד ביטון: יצאתי בהפסד ענק.
כרמל שאמה-הכהן: אז תחליט.
דוד ביטון: מ-10% יצאתי בהפסד ענק.
כרמל שאמה-הכהן: אבל אתה אומר שהרווח שלך הוא אחוז נמוך.
דוד ביטון: מאוד.
כרמל שאמה-הכהן: אני מכרתי בקבוק מים.
כרמל שאמה-הכהן: אני אומר: תשמעו, הרווח שלי הוא מאוד קטן, אני עובד על שולי רווח של 2%.